《梅雨浃旬，有怀邵培才》
清代·方仁渊

邵生苦吟诗，得句辄共赏。晤言不三日，颇涉分手想。

一雨十日不，素愿违心怏。堂堂朱明移，星星白发上。

时既不我与，学亦无所长。顾念贫贱士，入世惭俯仰。

川滋百草媚，山悦众禽响。万类各有得，吾道何惝恍。

排闷强言欢，临觞叹孤掌。安得屏翳归，去挹西山爽。

作者简介：又名思梅，字耕霞，顾山人。幼好学，父母贫穷，借书苦读，工诗，有倚云轩吟草一卷。喜练书画，香山寺额出其手笔。工医学，悬壶常熟，有倚云轩医案、倚云轩医话易头歌诀、舌苔歌诀等书，创办常熟医学会月刊出版二十六期后，因经费停刊。民国十一年组织常熟医界抗议北洋政府颁布条理歧视中医。生于道光二十四年，民国十六年病逝，时八十三岁。